smcproject/ml-wiki-sentences huggingface dataset:
Enterobacteriaceae കുടുംബത്തിൽപ്പെട്ട Erwinia tracheiphila എന്ന Gram-negative ജീവാണുമൂലം കുക്കുർബിറ്റ് വെള്ളരി സസ്യങ്ങൾക്കുണ്ടാകുന്ന ഒരു പകർച്ചാരോഗമാണ് ബാക്റ്റീരിയൽ വാട്ടം .
വെള്ളരി കുടുംബത്തിൽപ്പെട്ട കുമ്പളം , മത്തൻ , ചുരയ്ക്ക , തുടങ്ങിയവയെ ആണ് ഇവ പ്രധാനമായും ബാധിക്കുന്നത്.
തണ്ണിമത്തനുകൾക്ക് ഈ രോഗത്തെ പ്രധിരോധിക്കാനുള്ള കഴിവുണ്ട് .
രോഗ പ്രസരണം
വെള്ളരി വണ്ടുകളിലൂടെയാണ് E. tracheiphila എന്ന രോഗകാരിയായ ജീവാണു രണ്ടു ചെടികളിൽ പടരുന്നത് ലക്ഷണങ്ങളും രോഗനിർണയവും
ബാക്റ്റീരിയൽ വാട്ടരോഗം ബാധിക്കുന്ന ചെടിയുടെ സംവഹക കലകളെയാണ് (വാസ്ക്യുലാർ ടിഷ്യു) .
ചെടിയുടെ സൈലത്തെ E. tracheiphila multiplies എന്ന രോഗാണു ബാധിച്ച് അവസാനം അവ ജല സംവഹന വ്യവസ്ഥയിൽ യാന്ത്രികമായ തടസങ്ങളുണ്ടാക്കുന്നു.
ഒരു തണ്ടിലെ ഓരോരോ ഇലകളായി ഉണങ്ങിക്കൊണ്ട്,  രോഗബാധിതമായതിന്റെ ആദ്യ ലക്ഷണം, അഞ്ചുദിവസത്തിനുള്ളിൽ തന്നെ കാണിക്കുന്നു.
എങ്ങനെയായാലും രോഗം പതുക്കെ ചെടിമുഴുവൻ വ്യാപിച്ച് സങ്കോചിപ്പിച്ച് ചെടിയുടെ മരണത്തിലേയ്ക്കെത്തിക്കുന്നു.
ചികിത്സയും പ്രതിരോധവും
ഒരിക്കൽ ഒരു ചെടിയ്ക്ക് രോഗം ബാധിച്ചാൽ അത് പടരുന്നത് തടയാൻ നിലവിൽ ഒരു മാർഗവുമില്ല.
അത്തരം ചെടികൾ കണ്ടാലുടൻ പിഴുതു നശിപ്പിക്കുകയും സ്യൂഡോമോണോസ് തളിയ്ക്കുകയും ചെയ്യുക.
ചിലയിനം കുക്കുർബിറ്റുകൾ എളുപ്പം ഈ രോഗത്തിന് കീഴടങ്ങില്ല, അവ കണ്ടെത്തി കൃഷിചെയ്യുന്നത് ഗുണം ചെയ്യും.
വാട്ടത്തെ പ്രതിരോധിക്കാനുള്ള ശേഷിയുള്ള ചെടി ലഭ്യമായില്ലെങ്കിൽ ഈ രോഗം തടയുന്നതിൻ ചെയ്യാവുന്ന ഏറ്റവും ഫലപ്രദമായ മാർഗ്ഗം വണ്ടുകളുടെ എണ്ണത്തെ നിയന്ത്രിയ്ക്കുക എന്നതാണ്.
തക്കാളിയിലെ ബാക്റ്റീരിയർ വാട്ടത്തിനുള്ള പ്രതിവിധിയായി നാട്ടിൽ കാണുന്ന ചുണ്ടയിൽ തക്കാളിയുടെ തലപ്പ് ഗ്രാഫ്റ്റ് ചെയ്താൽ ഈ രോഗത്തിൽ നിന്ന് രക്ഷനേടാമെന്ന് പറയുന്നു .
അവലംബം "Bacterial Wilt" by APSnet Cucumber Beetles, Corn Rootworms, and Bacterial Wilt in Cucurbits by Cornell University Plant Disease Clinic [Yao, C., Geoffrey, Z., Bauske, E., and Kloepper, J. 1996.
Relationship Between Cucumber Beetle Density and Incidence of Bacterial Wilt of Cucurbits.
Entomological Society of America 89: 510-514.
പുറത്തേക്കുള്ള കണ്ണികൾ Type strain of Erwinia tracheiphila at BacDive - the Bacterial Diversity Metadatabase
ബാക്ട്രിയയിലെ ഡിമിട്രിയസ് I ഇംഗ്ലീഷ് വിലാസം https://ml.wikipedia.org/wiki/Demetrius_I_of_Bactria
ഒരു ഗ്രീക്കോ-ബാക്ട്രിയൻ രാജാവായിരുന്നു ഡിമിട്രിയസ് I ( ഗ്രീക്ക് : ΔΗΜΗΤΡΙΟΣ)  (ഭരണകാലം ക്രി.മു 200-180).
യൂഥിഡെമസിന്റെ മകനായിരുന്നു ഡിമിട്രിയസ്.
യൂഥിഡെമസിനു ശേഷം ക്രി.
200-നോട് അടുപ്പിച്ച് ഡിമിട്രിയസ് ഭരണമേറ്റെടുത്തു.
അതിനു ശേഷം അദ്ദേഹം ഇന്നത്തെ കിഴക്കേ ഇറാൻ , അഫ്ഗാനിസ്ഥാൻ , പാകിസ്താൻ എന്നിവിടങ്ങളിൽ വ്യാപകമായ ഭൂപ്രദേശങ്ങൾ പിടിച്ചെടുത്തു.
തക്ഷശിലയും പഞ്ജാബിലെ സഗാലയും സ്ഥാപിച്ചത് ഡിമിട്രിയസ് ആണെന്ൻ പറയപ്പെടുന്നു.
സഗാലയ്ക്ക് തന്റെ പിതാവിന്റെ ബഹുമാനാർത്ഥം യൂഥിഡെമിയ എന്ന് ഡിമിട്രിയസ് പേരു നൽകി.
അങ്ങനെ ഹെല്ലനിക ഗ്രീസിൽ നിന്നും ദൂരെ ഡിമിട്രിയസ് ഇന്തോ-ഗ്രീക്ക് സാമ്രാജ്യം സ്ഥാപിച്ചു.
യുദ്ധത്തിൽ ഡിമിട്രിയസ് ഒരിക്കലും പരാജയപ്പെട്ടില്ല.
ഡിമിട്രിയസിന്റെ പിന്‌ഗാമിയായ അഗതോക്ലിസ് പുറത്തിറക്കിയ നാണയങ്ങളിൽ ഡിമിട്രിയസിനെ അജയ്യൻ ( അനികെറ്റോസ് ) എന്ന് വിശേഷിപ്പിക്കുന്നു.
ബാക്ട്രിയയിലെയും ഇന്ത്യയിലെയും രണ്ടെങ്കിലും (മൂന്നാകാനും സാദ്ധ്യതയുണ്ട്) ഗ്രീക്ക് രാജാക്കന്മാരുടെ പേര് "ഡിമിട്രിയസ്" എന്നായിരുന്നു.
ഏറെ ചർച്ചകൾക്കു വിഷയമായ ഡിമിട്രിയസ് II ഒരു സ്വന്തക്കാരനായിരിക്കണം എന്ന് കരുതുന്നു.
ഡിമിട്രിയസ് III -നെക്കുറിച്ച് നാണയങ്ങളിൽ നിന്നുള്ള തെളിവുകൾ മാത്രമേയുള്ളൂ.
അവലംബം അവലംബം ↑ ("the city of Sagala, also called Euthydemia" (Ptolemy, Geographia, VII 1)) ↑ No undisputed coins of Demetrius I himself use this title, but it is employed on one of the pedigree coins issued by Agathocles , which bear on the reverse the classical profile of Demetrius crowned by the elephant scalp, with the legend DEMETRIOU ANIKETOU, and on the reverse Herakles crowning himself, with the legend "Of king Agathocles" (Boppearachchi, Pl 8).
Coins of the supposed Demetrius III also use the title "Invincible", and therefore are attributed by some to the same Demetrius (Whitehead and al.)
ബാക്ട്രോസോറസ് ഇംഗ്ലീഷ് വിലാസം https://ml.wikipedia.org/wiki/Bactrosaurus
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഒരു ദിനോസർ ആണ് ബാക്ട്രോസോറസ് .
ഹദ്രോസറോയിഡ് കുടുംബത്തിൽ പെട്ട ഇവ ഈ വിഭാഗത്തിലെ ആദ്യ കാല ദിനോസറുകളിൽ ഒന്നാണ്.
പേരിന്റെ അർഥം ഗദ ധാരി ആയ പല്ലി എന്നാണ്.
ഏകദേശം 20 അടി നീളവും , നാലു കാലിലും നിൽക്കുംപ്പോൾ 6.6 അടി പൊക്കവും ഉണ്ടായിരുന്ന, ഇവയ്ക്ക് ഉദേശം 1.1 മുതൽ 1.5 വരെ ടൺ ഭാരം ആണ്.
ഇവയുടെ മുഴുവൻ ഫോസ്സിൽ ഇത് വരെ കണ്ടു കിട്ടിയിടില്ല എങ്കിലും ഈ വിഭാഗത്തിലെ ആദ്യ കാല ദിനോസറുകളിൽ ഏറ്റവും കുടുതൽ ഫോസ്സിൽ കിട്ടിയതും ഏറ്റവും നന്നായി പഠിക്കാൻ സാധിച്ചതുമായ ദിനോസർ ഇവയാണ്.
ഇവ തലയിൽ ആവരണം ഉള്ള വിഭാഗം ആണോ അല്ലെയോ എന്ന് ഇത് വരെ തീർച്ച ആയിട്ടില്ല.
ദിനോസറുകളിൽ  വിവിധ തരം ട്യൂമർ ഉണ്ടായിരുന്നതായി സ്ഥിരിക്കരിച്ച ഒരു ദിനോസർ ആണ് ഇവ.
നാലു വ്യത്യസ്ത തരം ട്യൂമർ ഇവയുടെ ഫോസ്സിൽ എല്ല്ലുകളിൽ നിന്നും വേർതിരിച്ചു എടുക്കാൻ സാധിച്ചിട്ടുണ്ട്.
ഫ്രാൻസെസ് ക്ലാര ഫോൾസം
അമേരിക്കൻ ഐക്യനാടുകളുടെ പ്രസിഡൻറായിരുന്ന ഗ്രോവർ ക്ലീവ്‍ലാൻറിൻറെ പത്നിയും രണ്ടുതവണ അമേരിക്കൻ ഐക്യനാടുകളുടെ പ്രഥമവനിതയെന്ന സ്ഥാനം അലങ്കരിച്ചിരുന്ന വ്യക്തിയുമായിരുന്നു ഫ്രാൻസെസ്‍ ക്ലാര ഫോൾസം ക്ലീവ്‍ലാൻറ് പ്രെസ്റ്റോൺ (ജീവിതകാലം: ജൂലൈ 21, 1864 – ഒക്ടോബർ 29, 1947).
1886 മുതൽ 1889 വരെയും പിന്നീട് 1893 മുതൽ 1897 വരെയുമാണ് അവർ പ്രഥമവനിതയായിട്ടിരുന്നിട്ടുള്ളത്.
21 വയസിൽ പ്രഥമവനിതയായിത്തീർന്ന അവർ, ഈ സ്ഥാനത്തെത്തിയ ഏറ്റവും പ്രായം കുറഞ്ഞ വനിതയായി അറിയപ്പെടുന്നു.
ഫ്രാൻസെസ് ക്ലാര ഫോൾസം, ന്യൂ ഹാംപ്ഷെയറിലെ എക്സിറ്റെറിൽ താമസമുറപ്പിച്ച ആദ്യകാല യൂറോപ്യൻ കുടിയേറ്റക്കാരുടെ പിന്തുടർച്ചക്കാരനും ഒരു അഭിഭാഷകനുമായിരുന്ന ഓസ്കാർ ഫോൾസം, അദ്ദേഹത്തിൻറെ പത്നി എമ്മ ഹാർമൺ എന്നിവരുടെ പുത്രിയായി ന്യൂയോർക്കിലെ ബഫലോയിൽ ജനിച്ചു.
ഫ്രാൻസെസ് ക്ലിവ്‍ലാൻറിൻറെ പൂർവ്വകരെല്ലാവരുംതന്നെ ഇംഗ്ലണ്ടിൽനിന്നു കുടിയേറിയവരും  ഇന്നത്തെ മസാച്ചുസെറ്റ്‍സ് , റോഡ് ഐലൻറ്, ന്യൂ ഹാംഷെയർ എന്നിങ്ങനെ ഇക്കാലത്ത് അറിയപ്പെടുന്ന പ്രദേശങ്ങളിൽ അധിവസിച്ച് ക്രമേണ ന്യയോർക്കിലേയ്ക്കു കുടിയേറ്റം നടത്തിയവരുമായിരുന്നു.
ബാല്യകാലം പിന്നിട്ട അവരുടെ ഒരേയൊരു മകളായിരുന്ന ഫ്രാൻസെസ് ക്ലിവ്‍ലാൻറ് (നെല്ലീ അഗസ്റ്റ എന്ന സഹോദരി ആദ്യ ജന്മദിനത്തിനു മുമ്പേ മരണമടഞ്ഞിരുന്നു).
അവരുടെ അമ്മാവൻ അവർക്ക് ആദ്യം ഫ്രാങ്ക് എന്ന പേരിടുകയും പിന്നീട് അതിൻറെ സ്ത്രൈണനാമമായ ഫ്രാൻസെസ് എന്നു മാറ്റുകയുമായിരുന്നു..
ഓസ്കാർ ഫോൾസമിൻറെ ദീർഘകാല സുഹൃത്തായിരുന്ന ഗ്രോവർ ക്ലീവ്‍ലാൻറ് അക്കാലത്ത് 27 വയസു പ്രായമുള്ളപ്പോൾ തൻറെ ഭാവിവധുവിനെ അവർ ജനിച്ചു അൽപസമയത്തിനകം കണ്ടിരുന്നു.
1875 ജൂലൈ 23 ന് ഓസ്കാർ ഫോൾസം ഒരു വാഹനാപകടത്തിൽ മരണപ്പെടുകയും വിൽപ്പത്രമെഴുതിയിട്ടുണ്ടായിരുന്നില്ലാത്ത അവസ്ഥയിൽ കോടതി ക്ലീവ്‍ലാൻറിനെ അവരുടെ എസ്റ്റേറ്റിൻറെ സംരക്ഷകനായി നിയമിക്കുകയും ചെയ്തു.
അക്കാലത്ത് 11 വയസുണ്ടായിരുന്നു ഫ്രാൻസെസിന്.
ബഫലോയിലെ “സെൻട്രൽ ഹൈസ്കൂൾ”, ന്യൂയോർക്കിലെ മെദിനയിലുള്ള “മെദിന ഹൈസ്കൂൾ” എന്നിവിടങ്ങളിലെ പഠനങ്ങൾക്കു ശേഷം അവർ ന്യൂയോർക്കിലെ അറോറയിലുള്ള “വെൽസ് കോളജിൽ” ഉപരിപഠനത്തിനുചേർന്നു.
കോളജ് പഠനകാലത്തെപ്പോഴോ ക്ലിവ്‍ലാന്റിന് അവരോടുള്ള വികാരം പ്രണയത്തിലേയ്ക്കു വഴിമാറി.
അവരുടെ ബിരുദ പഠനത്തിനു ശേഷം 1885 ആഗസ്റ്റിൽ അദ്ദേഹം കത്തു മുഖേന വിവാഹാഭ്യർത്ഥന നടത്തി.
വിവാഹനിശ്ചയം  പരസ്യപ്പെടുത്തിയിരുന്നില്ല.
ഫ്രാൻസെസിന്റെ ബഹുമാനാർത്ഥം 1911 ൽ വെൽസ് കോളജ് കാമ്പസിൽ “ക്ലെവ്‍ലാന്റ് ഹോൾ” നിർമ്മിക്കപ്പെട്ടിരുന്നു.
യഥാർത്ഥത്തിൽ ഇതൊരു ലൈബ്രറിയാണെങ്കിലും ഈ കെട്ടിടത്തിനുള്ള വിദേശ ഭാഷാ ക്ലാസുകളും പഠിപ്പിക്കുന്നു.
ഫ്രാൻസെസ് ഫോൾസമിന് 21 വയസു പ്രായമുണ്ടായിരുന്നപ്പോൾ 49 വയസു പ്രായമുണ്ടായിരുന്ന പ്രസിഡൻറ് ഗ്രോവർ ക്ലെവ്‍ലാൻറ് 1886 ജൂൺ 2 ന് വൈറ്റ് ഹൌസിൽവച്ച് വിവാഹം കഴിച്ചു.
ഒരു പ്രസിഡന്റിന്റെ ഔദ്ദ്യോഗികവസതിയിൽ നടന്ന ഒരേയൊരു വിവാഹമായിരുന്നു ഇത്.
അതുപോലെ വൈറ്റ് ഹൌസിൽ വച്ചു വിവാഹം നടന്ന ഏക പ്രഥമവനിതയുമായിരുന്ന ഫ്രാൻസെസ്.
28 വർഷം പ്രായവ്യത്യാസത്തിൽ വിവാഹം നടക്കുന്ന രണ്ടാമത്തെ പ്രസിഡൻറായിരുന്നു ക്ലെവ്‍ലാൻറ്.
(ഇതിനു തൊട്ടുമുന്നിലുള്ള ഉദാഹരണം പ്രസിഡൻറായിരുന്ന ജോൺ ടെയ്‍ലറുടേതാണ്. ഇദ്ദേഹം 1844 ൽ ന്യൂയോർക്കിൽവച്ച് തൻറെ രണ്ടാം പത്നിയായിരുന്ന ജൂലിയ ഗാർഡിനർ ടെയ്‍ലറെ വിവാഹം കഴിക്കുന്ന സമയത്ത് ജോൺ ടെയ്‍ലർക്ക് 30 വയസ് പ്രായക്കൂടുതലുണ്ടായിരുന്നു).
ലളിതമായ ചടങ്ങുകളോടെ ബന്ധുക്കളും ഏറ്റവുമടുത്ത സുഹൃത്തുക്കളും കാബിനറ്റ് മന്ത്രിമാരും അവരുടെ പത്നിമാരുമായി കുറച്ചുപേർ മാത്രമാണ് വിവാഹത്തിലും ശേഷം നടന്ന വിരുന്നിലും സംബന്ധിച്ചത്.
വൈറ്റ് ഹൌസിലെ “ബ്ലൂറൂമിൽ” വൈകിട്ട് 7 മണിയ്ക്കു നടന്ന ചടങ്ങിൽ റവെറന്റ് ബൈറൻ സതർലാന്റ് പ്രധാന കാർമ്മികത്വം വഹിക്കുകയും വരന്റെ സഹോദരൻ റവറന്റ് വില്ല്യം ക്ലെവ്‍ലാന്റ് അദ്ദേഹത്തെ സഹായിക്കുകയും ചെയ്തു.
വെസ്റ്റേണ് മേരിലാന്റിലെ കംബർലാന്റ് മലനിരകളിലുള്ള ഡിയർ പാർക്കിൽ ദമ്പദിമാർ അഞ്ചുദിവസത്തെ ഹണിമൂണിനു പോയി.
പുതിയ പ്രഥമവനിത മീഡിയകളുടെയും മറ്റും മുഖ്യ ശ്രദ്ധാകേന്ദ്രമായി മാറി.
അവർ വൈറ്റ് ഹൌസ് ആതിഥേയ എന്ന ചുമതല താമസിയാതെ ഏറ്റെടുക്കുകയും അവളുടെ മനേജ്ഞത അവർക്ക് പൊതുജനസമ്മതിയും വിജയവും സമ്മാനിക്കുകയും ചെയ്തു.
ഒരാഴ്ചയിൽ രണ്ടു പാർട്ടികളിൽവീതം ഫ്രാൻസെസ് പങ്കെടുത്തിരുന്നു; അതിലൊന്ന് ജോലിയുള്ള വനിതകൾക്കു് പാർട്ടിയിൽ സംബന്ധിക്കുവാനുള്ള സൌകര്യം മുൻനിറുത്തി ശനിയാഴ്ചകളിലെ സായാഹ്നത്തിലായിരുന്നു.
ക്ലെവ്‍ലാന്റിന്റെ സഹോദരി റോസ് ക്ലെവ്‍ലാന്റ് ആയിരുന്നു ക്ലെവ്‍ലാന്റ് പ്രസിഡന്റുപദമേറ്റെടുത്ത ആദ്യ 15 മാസങ്ങളിൽ അവിവാഹിതനായിരുന്ന സഹോദരനുവേണ്ടി വൈറ്റ്ഹൌസിലെ ആതിഥേയയുടെ ചുമതലകൾ നിർവ്വഹിച്ചിരുന്നത്.
സഹോദന്റെ വിവാഹം കഴിഞ്ഞതോടെ റോസ് താൻ നിർവ്വഹിച്ചുകൊണ്ടിരുന്ന വൈറ്റ്ഹൌസ് ആതിഥേയയുടെ ചുമതലകൾ ഫ്രാൻസെസിനു വിട്ടുനൽകുകയും തന്റെ വിദ്യാഭ്യാസകാര്യങ്ങളിലേയ്ക്ക് ശ്രദ്ധ കേന്ദ്രീകരിക്കുകയും ചെയ്തു.
1888 ൽ നടന്ന പ്രസിഡൻറ് തെരഞ്ഞെടുപ്പിൽ ഗ്രോവർ ക്ലെവ്‍ലാൻഡ് പരാജയപ്പെട്ടതിനുശേഷം ക്ലെവ്‍ലാൻറ് കുടുംബം ന്യൂയോർക്ക് നഗരത്തിൽ താമസിച്ചു.
പ്രസിഡൻറ് കാലാവധിയുടെ ആദ്യതവണ അവസാനിച്ച് വൈറ്റ്ഹൌസി വിടുമ്പോൾ അവിടെയുണ്ടായിരുന്ന പരിചാരകരോട് കെട്ടിടവും മുറികളും നല്ലരീതിയിൽ സൂക്ഷിക്കണമെന്നു ശുപാർശ ചെയ്ത്.
എന്തെന്നാൽ രണ്ടാമതൊരു തവണകൂടി തിരികെയെത്തുമെന്ന് അവർ പ്രതീക്ഷിക്കുകയും, പറഞ്ഞതു പ്രകാരം തന്നെ നാലു വർഷങ്ങൾക്കുശേഷം തിരിച്ചെത്തുകയും ചെയ്തു.
തുടർച്ചയായല്ലാത്ത ഭരണകൂടങ്ങളിലെ രണ്ടു തവണ പ്രഥമവനിതയായ ആദ്യത്തെ വനിതയും ഫ്രാൻസെസ് ആയിരുന്നു.
ഫ്രാൻസെസ് ഡീ ഇംഗ്ലീഷ് വിലാസം https://ml.wikipedia.org/wiki/Frances_Dee
ഫ്രാൻസെസ് മരിയോൺ ഡീ (ജീവിതകാലം: നവംബർ 26, 1909 - മാർച്ച് 6, 2004) ഒരു അമേരിക്കൻ ചലച്ചിത്ര താരമായിരുന്നു.
മ്യൂസിക്കൽ പ്ലേബോയ് ഓഫ് പാരീസ് (1930) ആയിരുന്നു അവരുടെ അരങ്ങേറ്റ ചിത്രം.
ആൻ അമേരിക്കൻ ട്രാജഡി (1931) എന്ന സിനിമയിലും അവർ അഭിനയിച്ചു.
1943-ലെ വാൽ ല്യൂട്ടൺ സൈക്കോളജിക്കൽ ഹൊറർ ചിത്രമായ ഐ വാക്ക്ഡ് വിത്ത് എ സോംബിയിൽ അഭിനയിച്ചതിലൂടെയും അവർ കലാരംഗത്ത് അറിയപ്പെടുന്നു.
ഫ്രാൻസിസ് "ഫ്രാങ്ക്" മരിയോൺ ഡീയുടെയും അദ്ദേഹത്തിന്റെ ഭാര്യ ഹെൻറിറ്റ് പുട്ട്നാം ഫ്രാൻസെസ് മരിയൻ ഡീ എന്നിവരുടെ ഇളയ മകളായി കാലിഫോർണിയയിലെ ലോസ് ഏഞ്ചൽസിലാണ് ഫ്രാൻസെസ് ഡീ ജനിച്ചത്.
അവിടെ അവളുടെ പിതാവ് സിവിൽ സർവീസ് എക്സാമിനറായി ജോലി ചെയ്യുകയായിരുന്നു.
ഡീക്ക് ഏഴ് വയസ്സുള്ളപ്പോൾ, കുടുംബം ഇല്ലിനോയിയിലെ ഷിക്കാഗോയിലേക്ക് താമസം മാറി.
ഷേക്സ്പിയർ ഗ്രാമർ സ്കൂളിലും ഹൈഡ് പാർക്ക് ഹൈസ്കൂളിലും  പഠനം നടത്തിയ അവർ അവിടെ ഫ്രാങ്കി ഡീ എന്ന വിളിപ്പേരിൽ അറിയപ്പെട്ടു.
സീനിയർ ക്ലാസ്സിന്റെ വൈസ് പ്രസിഡന്റും കൂടാതെ ബെല്ലെ ഓഫ് ദ ഇയറുമായി തിരഞ്ഞെടുക്കപ്പെട്ടിരുന്ന ഹൈഡ് പാർക്ക് ഹൈസ്കൂളിൽ നിന്ന് 1927-ൽ ബിരുദം നേടിയ ശേഷം രണ്ട് വർഷം ഷിക്കാഗോ സർവകലാശാലയിൽ ചെലവഴിച്ച അവർ അവിടെ നാടക പ്രവർത്തനങ്ങളിൽ പങ്കെടുക്കുകയും പിന്നീട് കാലിഫോർണിയയിലേക്ക് മടങ്ങിപ്പോകുകയും ചെയ്തു.
അവലംബം ↑ Her birth name is given as Frances Marion Dee in the California Birth Index, 1905-1995 , accessed via ancestry.com on January 13, 2011 ↑ Frank Dee's occupation is given in the 1910 U.S. Federal Census for Los Angeles, California, in which he is listed with his wife, Henriette, and daughters Margaret and Frances.
In the 1920 U.S. Federal Census for Chicago, Illinois, Frank Dee is listed as an employment manager at a packing company.
In the 1930 U.S. Federal Census for Indianapolis, Indiana, he was living as a lodger in a boarding house and working as a secretary at a public utility.
All census records accessed on ancestry.com on January 13, 2011.
ഫ്രാൻസെസ് എക്‌സ്റ്റാം ഇംഗ്ലീഷ് വിലാസം https://ml.wikipedia.org/wiki/Frances_Ekstam
ഫ്രാൻസെസ് എക്‌സ്റ്റാം (ജീവിതകാലം: ജനുവരി 6, 1914 - ജനുവരി 18, 2005), ഐയവയിലെ ഡെസ് മോയിൻസ് സ്വദേശിയും ഇന്ത്യാന യൂണിവേഴ്‌സിറ്റി സ്‌കൂൾ ഓഫ് മെഡിസിനിൽ ഫിസിക്കൽ തെറാപ്പി പ്രോഗ്രാമിന്റെ സ്ഥാപകയുമായിരുന്നു.
ചാൾസ് എ.യുടെയും എഡിത്ത് (സിംസ്) ക്ലാർക്കിന്റെയും മകളായി 1914 ജനുവരി 6 ന് ഐയവയിലെ ഡെസ് മോയിൻസിലാണ് ഫ്രാൻസെസ് ക്ലാർക്ക് ജനിച്ചത്.
1942 ജൂൺ 13-ന് അവർ ഹരോൾഡ് സി എക്‌സ്‌റ്റാമിനെ വിവാഹം കഴിച്ചു.
ഒരു മെത്തഡിസ്റ്റും ഇന്ത്യാനപൊളിസിലെ വുമൺസ് റോട്ടറിയിൽ അംഗവുമായിരുന്ന അവർ തന്റെ ഔദ്യോഗിക ജീവിതത്തിന്റെ ഭൂരിഭാഗവും ഇന്ത്യാനയിലാണ് വസിച്ചത്.
എക്‌സ്റ്റാം 1933-ൽ ഷിക്കാഗോ നോർമൽ സ്‌കൂളിൽ നിന്ന് ഫിസിക്കൽ എജ്യുക്കേഷനിൽ ബിരുദം നേടി.
ഇല്ലിനോയി സ്റ്റേറ്റ് നോർമൽ യൂണിവേഴ്സിറ്റിയിൽ നിന്ന് 1935-ൽ ബാച്ച്ലർ ഓഫ് എഡ്യുക്കേഷൻ ബിരുദം നേടി.
1944-ൽ ഹാർവാർഡ് മെഡിക്കൽ വിദ്യാലയത്തിൽ നിന്ന് യുണൈറ്റഡ് സ്റ്റേറ്റ്‌സ് ഡിപ്പാർട്ട്‌മെന്റ് ഓഫ് പബ്ലിക് വെൽഫെയർ നൽകിയ സ്‌കോളർഷിപ്പിന്റെ ഭാഗമായി ഫിസിക്കൽ തെറാപ്പിയിൽ സർട്ടിഫിക്കറ്റ് നേടി.
പിന്നീട് 1960-ൽ ഇന്ത്യാന സർവ്വകലാശാലയിൽ നിന്ന് മാസ്റ്റർ ഓഫ് സയൻസ് ബിരുദവും നേടി.
1936 മുതൽ 1942 വരെയുള്ള കാലഘട്ടത്തിൽ, മിഷിഗണിലെ ഡൊവാജിയാക് പൊതുവിദ്യാലയത്തിൽ എക്സ്റ്റാം അധ്യാപികയായിരുന്നു.
1945-1946 കാലഘട്ടത്തിൽ, ഇൻഡ്യാനപൊളിസിലെ ഇൻഡ്യാന യൂണിവേഴ്സിറ്റി മെഡിക്കൽ സെന്ററിലെ സെറിബ്രൽ പാൾസി ക്ലിനിക്കിൽ സ്റ്റാഫ് ഫിസിക്കൽ തെറാപ്പിസ്റ്റായു അദ്ദേഹം സേവനമനുഷ്ടിച്ചിരുന്നു.
ഇന്ത്യാന യൂണിവേഴ്‌സിറ്റി മെഡിക്കൽ സൻറിറിനു കീഴിലുള്ള ജെയിംസ് വിറ്റ്‌കോംബ് റിലേ ഹോസ്പിറ്റലിൽ ഫിസിക്കൽ തെറാപ്പിയുടെ സൂപ്പർവൈസറായി അവർ സേവനമനുഷ്ഠിച്ചു.
1946-ൽ ഇൻഡ്യാന യൂണിവേഴ്‌സിറ്റി സ്‌കൂൾ ഓഫ് മെഡിസിൻ ഫാക്കൽറ്റിയിൽ ചേർന്ന അവർ അവിടെ പ്രൊഫസറായും, ഫിസിക്കൽ തെറാപ്പി പ്രോഗ്രാമിന്റെ സ്ഥാപകയായും 34 വർഷം അവിടെ ജോലി ചെയ്തു.
പോളിയോ രോഗികൾക്കുള്ള പയനിയറിംഗ് ചികിത്സകൾ, ആംബുലേഷൻ, അപ്ലൈഡ് ഫിസിക്കൽ തെറാപ്പി ട്രീറ്റ്മെൻറ് യാന്ത്രികമല്ലാതെ  വികസിപ്പിക്കൽ എന്നിവയിലാണ് അവളുടെ ഗവേഷണം കേന്ദ്രീകരിച്ചിരുന്നത്.
ഇൻഡ്യാനയിലെ ഫിസിക്കൽ തെറാപ്പിസ്റ്റുകൾക്ക് ലൈസൻസ് നൽകുന്നതിന് നിയമനിർമ്മാണം നടത്തുന്നതിൽ അവർ ഒരു സുപ്രധാന പങ്കുവഹിച്ചിരുന്നു.
1963 മുതൽ വാഷിംഗ്ടൺ ഡിസിയിലെ വൊക്കേഷണൽ റീഹാബിലിറ്റേഷൻ അഡ്മിനിസ്‌ട്രേഷനിലും 1957 മുതൽ ഇന്ത്യാന ബോർഡ് ഓഫ് മെഡിക്കൽ രജിസ്‌ട്രേഷനിലും 1962 മുതൽ സ്പീഡ്‌വേ മെഡിക്കൽ ആർട്‌സ് Inc,  യുടെ വൈസ് പ്രസിഡന്റായുൂം സേവനമനുഷ്ഠിച്ച അവർ അമേരിക്കൻ ഫിസിക്കൽ തെറാപ്പി അസോസിയേഷനിലെ ബോർഡ് ഡയറക്ടർ അംഗവും കൗൺസിൽ ഓഫ് ഫിസിക്കൽ തെറാപ്പി സ്കൂൾ ഡയറക്ടർമാരിലെ അംഗമെന്ന നിലയിലും സേവനമനുഷ്ഠിച്ചിട്ടുണ്ട്.
1958 ഒക്ടോബറിൽ, IU-ൽ ഫിസിക്കൽ തെറാപ്പി പ്രോഗ്രാമിനെ നയിക്കാൻ നിയോഗിക്കപ്പെട്ട അവർ; വിദ്യാർത്ഥികളുടെ കൗൺസിലിംഗ്, ക്ലിനിക്കൽ പഠനത്തിന്റെ മേൽനോട്ടം എന്നീ ഉത്തരവാദിത്തങ്ങൾ ഏറ്റെടുത്തു.
അമേരിക്കൻ ഫിസിക്കൽ തെറാപ്പി അസോസിയേഷന്റെ അക്രഡിറ്റേഷൻ സർവേയറായും എക്‌സ്റ്റാം സേവനമനുഷ്ഠിച്ചിട്ടുണ്ട്.
പോളിയോ രോഗികളെ കുറിച്ച് അവർ പ്രഭാഷണം നടത്തുകയും മാർച്ച് ഓഫ് ഡൈംസിന്റെ ധനസമാഹരണ പരിപാടികളിൽ പങ്കെടുക്കുകയും ചെയ്തു.
1946, 1949, 1951 വർഷങ്ങളിലെ പോളിയോ പകർച്ചവ്യാധികളുടെ സമയത്ത്, എക്‌സ്റ്റാം വ്യക്തിപരമായി 2,000-ത്തിലധികം രോഗികളെ ചികിത്സിക്കുകയും ആയിരക്കണക്കിന് ആളുകളുടെ പരിചരണത്തിന് മേൽനോട്ടം വഹിക്കുകയും ചെയ്തിരുന്നു.
2005 ജനുവരി 18-ന് ഇന്ത്യാനയിലെ ഗ്രീൻവുഡിൽ വച്ച് എക്‌സ്‌റ്റാം മരിച്ചു.
അവളുടെ ഭർത്താവ് ഓഗസ്റ്റ് 20, 1986-ന് മരണമടഞ്ഞിരുന്നു.
എക്‌സ്‌റ്റാമിനെയും ഭർത്താവിനെയും ഇല്ലിനോയിയിലെ ബ്ലൂമിംഗ്‌ടണിലുള്ള പാർക്ക് ഹിൽ സെമിത്തേരി ആൻറ് മ്യുസോളിയത്തിലാണ് അടക്കം ചെയ്യപ്പെട്ടിരിക്കുന്നത്.
ഇത് ഇന്ത്യാനയിലെ ആദ്യത്തെ ഇത്തരം ബിരുദമെന്ന നിലയിൽ IU സ്കൂൾ ഓഫ് മെഡിസിനിൽ ഫിസിക്കൽ തെറാപ്പിയിൽ ബിരുദ, ബിരുദാനന്തര ബിരുദ പ്രോഗ്രാമുകൾ സൃഷ്ടിച്ചതിന്റെ ബഹുമതി എക്‌സ്‌റ്റാമിനാണ്.
ഫ്രാൻസെസ് ജെന്നിംഗ്സ് കേസ്മെന്റ് ഇംഗ്ലീഷ് വിലാസം https://ml.wikipedia.org/wiki/Frances_Jennings_Casement
ഒഹായോയിലെ പെയിൻസ്‌വില്ലെയിൽ നിന്നുള്ള ഒരു അമേരിക്കൻ സഫ്രാഗെറ്റും വോട്ടിംഗ് അഭിഭാഷകയുമായിരുന്നു ഫ്രാൻസെസ് ജെന്നിംഗ്സ് കേസ്മെന്റ് (1840-1928) .
അവരുടെ പിതാവ് ചാൾസ് സി. ജെന്നിംഗ്സ് 1830 കളിൽ അബോളിഷൻ പ്രസ്ഥാനത്തിൽ സജീവമായ ഒരു രാഷ്ട്രീയക്കാരനായിരുന്നു.
ഫ്രാൻസെസ് 1857-ൽ ജനറൽ ജോൺ എസ്. കേസ്മെന്റിനെ വിവാഹം കഴിച്ചു.
ഫ്രാൻസിസും ഭർത്താവും വ്യോമിംഗിലേക്ക് താമസം മാറ്റി.
അവിടെ സൂസൻ ബി. ആന്റണി , എലിസബത്ത് കാഡി സ്റ്റാൺറ്റൻ എന്നിവരുമായി ചങ്ങാത്തത്തിലായി.
1870-ൽ അവർ പെയിനെസ്‌വില്ലിലേക്ക് മടങ്ങി, അവിടെ ഫ്രാൻസെസ് സ്ത്രീകളുടെ അവകാശങ്ങൾക്കായുള്ള പ്രചാരണം തുടർന്നു.
1883-ൽ അവർ പെയ്‌നെസ്‌വില്ലിൽ തുല്യാവകാശ സംഘടന സംഘടിപ്പിക്കുകയും 1885-ൽ ഒഹായോ വിമൻസ് സഫറേജ് അസോസിയേഷൻ കണ്ടെത്താൻ സഹായിക്കുകയും 1885 മുതൽ 1889 വരെ പ്രസിഡന്റായി സേവനമനുഷ്ഠിക്കുകയും ചെയ്തു.
1920-ൽ സ്ത്രീകൾക്ക് തുല്യ വോട്ടവകാശം നൽകുന്ന അമേരിക്കൻ ഭരണഘടനയുടെ 19-ാം ഭേദഗതി കാണാനാണ് കേസ്മെന്റ് ജീവിച്ചിരുന്നത്.
പെയിനെസ്‌വില്ലെ ടൗൺ‌ഷിപ്പിലെ കേസ്‌മെന്റ് ഹൗസ് 1975 ൽ ദേശീയ ചരിത്ര സ്ഥലങ്ങളുടെ രജിസ്റ്ററിൽ ചേർത്തു.
2001 ൽ ഒഹായോ വിമൻസ് ഹാൾ ഓഫ് ഫെയിമിൽ കേസ്മെന്റിനെ ഉൾപ്പെടുത്തി.
Frances Jennings Casement and her husband, John Stephen Casement അവലംബം
ഫ്രാൻസെസ് പവർ കോബ് ഇംഗ്ലീഷ് വിലാസം https://ml.wikipedia.org/wiki/Frances_Power_Cobbe
ഒരു ഐറിഷ് എഴുത്തുകാരിയും സാമൂഹ്യ പരിഷ്കർത്താവും വൈദ്യ പരീക്ഷണങ്ങൾക്കായി മൃഗങ്ങളെ ഉപയോഗിക്കുന്നതിനെ എതിർത്തിരുന്ന പ്രമുഖ വനിതാ വോട്ടവകാശ പ്രചാരകയുമായിരുന്നു ഫ്രാൻസെസ് പവർ കോബ് (4 ഡിസംബർ 1822 - ഏപ്രിൽ 5, 1904).
1875 ൽ നാഷണൽ ആന്റി-വിവിസെക്ഷൻ സൊസൈറ്റി (എൻ‌വി‌എസ്), 1898 ൽ ബ്രിട്ടീഷ് യൂണിയൻ ഫോർ ദി അബോളിഷൻ ഓഫ് വിവിസെക്ഷൻ (BUAV) എന്നിവയുൾപ്പെടെ നിരവധി ആനിമൽ അഡ്വക്കസി ഗ്രൂപ്പുകൾ സ്ഥാപിച്ചു.
കൂടാതെ അവർ ലണ്ടനിലെ നാഷണൽ സൊസൈറ്റി ഫോർ വിമൻസ് സഫറേജ് എക്സിക്യൂട്ടീവ് കൗൺസിൽ അംഗമായിരുന്നു.
ദി ഇന്റ്യൂട്ടീവ് തിയറി ഓഫ് മോറൽസ് (1855), ഓൺ ദി പർസ്യൂട്ട്സ് ഓഫ് വിമൻ (1863), സിറ്റീസ് ഓഫ് ദ പാസ്റ്റ് (1864), ക്രിമിനലുകൾ, ഇഡിയറ്റ്സ്, വുമൺ ആൻഡ് മൈനർസ് (1869), ഡാർവിനിസം ഇൻ മോറൽസ് (1871), സയന്റിഫിക് സ്പിരിറ്റ് ഓഫ് ഏജ് (1888) ഉൾപ്പെടെ നിരവധി പുസ്തകങ്ങളുടെയും ലേഖനങ്ങളുടെയും രചയിതാവായിരുന്നു അവർ.
ജീവിതം Hajjin was Frances Power Cobbe's canine companion and traveled with her and her partner, Mary Lloyd, to Wales after Cobbe retired
അയർലണ്ടിലെ പ്രൈമേറ്റ് ആർച്ച് ബിഷപ്പ് ചാൾസ് കോബിന്റെ പിൻതുടർച്ചക്കാരായ പ്രമുഖ കോബ് കുടുംബത്തിലെ അംഗമായിരുന്നു ഫ്രാൻസെസ് പവർ കോബ്.
ഡബ്ലിനിലെ ഡൊണാബേറ്റ് എന്ന ഫാമിലി എസ്റ്റേറ്റിലെ ന്യൂബ്രിഡ്ജ് ഹൗസിലാണ് അവർ ജനിച്ചത്.
കോബ് റെഡ് ലോഡ്ജ് റിഫോർമറ്ററിയിൽ ജോലി ചെയ്യുകയും ഉടമ മേരി കാർപെന്ററിനോടൊപ്പം 1858 മുതൽ 1859 വരെ താമസിക്കുകയും ചെയ്തു.
എന്നാൽ ഇരുവരും തമ്മിലുള്ള പ്രക്ഷുബ്ധമായ ബന്ധം കോബ് സ്കൂൾ വിട്ട് മാറിത്താമസിച്ചു.
1861-ൽ റോമിൽ വച്ച് കണ്ടുമുട്ടിയ വെൽഷ് ശിൽപിയായ മേരി ലോയിഡുമായി (1819-1896) കോബ് ലെസ്ബിയൻ ബന്ധം സ്ഥാപിച്ചു.
1864 മുതൽ 1896-ൽ ലോയ്‌ഡിന്റെ മരണം വരെ അവൾ ജീവിച്ചു.
ആ മരണം കോബിനെ വല്ലാതെ ബാധിച്ചു.
അവരുടെ സുഹൃത്ത്, എഴുത്തുകാരി ബ്ലാഞ്ചെ അറ്റ്കിൻസൺ എഴുതി, "മിസ് ലോയിഡിന്റെ മരണത്തിന്റെ ദുഃഖം മിസ് കോബിന്റെ അസ്തിത്വത്തിന്റെ മുഴുവൻ വശവും മാറ്റിമറിച്ചു.
ജീവിതത്തിന്റെ സന്തോഷം പോയി.
വളരെ അപൂർവമായി മാത്രം കാണുന്ന ഒരു സൗഹൃദമായിരുന്നു അത് - സ്നേഹത്തിലും സഹതാപത്തിലും പരസ്പര ധാരണയിലും തികഞ്ഞതാണ്.
ഏകദേശം 1891-ഓടെ, മാതാപിതാക്കളുടെ മരണത്തെത്തുടർന്ന് ലോയിഡിന് അവകാശമായി ലഭിച്ച ഹെങ്‌വർട്ടിലെ അവരുടെ വീട് നഷ്ടപ്പെടുമെന്ന അപകടത്തിൽ, റിച്ചാർഡ് വോൺ യേറ്റ്‌സിന്റെ വിധവയിൽ നിന്ന് 25,000 പൗണ്ടിലധികം പൈതൃകമായി ദമ്പതികൾക്ക് ആശ്വാസം ലഭിച്ചു.
വെയിൽസിലെ ഗ്വിനെഡ്, ലാനെൽറ്റിഡ്, സെന്റ് ഇല്ലിഡ് ചർച്ച് സെമിത്തേരിയിൽ അവരെ ഒരുമിച്ച് സംസ്‌കരിച്ചു.
കത്തുകളിലും പ്രസിദ്ധീകരിച്ച എഴുത്തുകളിലും, കോബ് ലോയിഡിനെ "ഭർത്താവ്", "ഭാര്യ", "പ്രിയ സുഹൃത്ത്" എന്നിങ്ങനെ മാറിമാറി പരാമർശിച്ചു.
1875-ൽ കോബ് സൊസൈറ്റി ഫോർ പ്രൊട്ടക്ഷൻ ഓഫ് അനിമൽസ് ലയബിൾ ടു വിവിസെക്ഷൻ (SPALV) സ്ഥാപിച്ചു, ഇത് മൃഗ പരീക്ഷണങ്ങൾക്കെതിരെ കാമ്പെയ്‌ൻ ചെയ്യുന്ന ലോകത്തിലെ ആദ്യത്തെ സംഘടനയും 1898-ൽ BUAV എന്ന രണ്ട് ഗ്രൂപ്പുകളും സജീവമായി തുടരുന്നു.
ലണ്ടൻ നാഷണൽ സൊസൈറ്റി ഫോർ വിമൻസ് സഫ്‌റേജിന്റെ എക്‌സിക്യൂട്ടീവ് കൗൺസിൽ അംഗവും വോട്ടവകാശം, സ്ത്രീകൾക്കുള്ള സ്വത്തവകാശം, വിവിസെക്ഷനോടുള്ള എതിർപ്പ് എന്നിവയെക്കുറിച്ച് ലണ്ടൻ പത്രങ്ങളിൽ എഡിറ്റോറിയൽ കോളങ്ങൾ എഴുതിയിരുന്നു.
ഏകദേശം 1880-ൽ, ലൂയിസ് ട്വിനിംഗിനൊപ്പം, അവർ വർക്ക്ഹൗസ് ഗേൾസിനുള്ള ഹോംസ് സ്ഥാപിച്ചു.
Cobbe's name on the lower section of the Reformers memorial, Kensal Green Cemetery
1868-ൽ കോബ് ഡാർവിൻ കുടുംബത്തെ കണ്ടുമുട്ടി.
എമ്മ ഡാർവിന് അവളെ ഇഷ്ടപ്പെട്ടു, "മിസ് കോബ് വളരെ യോജിപ്പുള്ളവളായിരുന്നു."
ഇമ്മാനുവൽ കാന്റിന്റെ മെറ്റാഫിസിക്‌സ് ഓഫ് എത്തിക്‌സ് വായിക്കാൻ കോബ് ചാൾസ് ഡാർവിനെ പ്രേരിപ്പിച്ചു.
1869-ൽ വെയിൽസിൽ വെച്ച് അവൾ അദ്ദേഹത്തെ  വീണ്ടും കണ്ടുമുട്ടി.
അയാൾക്ക് അസുഖം ബാധിച്ചപ്പോൾ അതിന് തടസ്സപ്പെട്ടു ജോൺ സ്റ്റുവർട്ട് മില്ലിനെ മനസ്സിലാക്കാൻ അദ്ദേഹത്തെ പ്രേരിപ്പിക്കാൻ ശ്രമിച്ചു-തീർച്ചയായും ഡാർവിൻ കോബെയുടെ മിൽ എഴുതിയ പുസ്തകമായ ദി സബ്ജക്ഷൻ ഓഫ് വിമൻ അവലോകനം അദ്ദേഹം വായിച്ചിരുന്നു.
അനുവാദമില്ലാതെ അയാൾ അവൾക്കെഴുതിയ കത്ത് എഡിറ്റ് ചെയ്ത് പ്രസിദ്ധീകരിച്ചപ്പോൾ അവൾക്ക് അദ്ദേഹത്തിന്റെ വിശ്വാസം നഷ്ടപ്പെട്ടു.
അവലംബം കൂടുതൽ വായനയ്ക്ക് Frances Power Cobbe, The Modern Rack: Papers on Vivisection .
London: Swan Sonnenschein, 1889.
Buettinger, Craig.
"Women and antivivisection in late nineteenth century America" , Journal of Social History , Vol.
30, No. 4 (Summer, 1997), pp. 857–872.
Caine, Barbara.
Victorian feminists .
Oxford 1992 Hamilton, Susan.
Frances Power Cobbe and Victorian Feminism.
Palgrave Macmillan, 2006.
Rakow, Lana and Kramarae, Cheris.
The Revolution in Words: Women's Source Library .
London, Routledge 2003 ISBN 0-415-25689-5 Lori Williamson, Power and protest : Frances Power Cobbe and Victorian society .
ISBN 978-1-85489-100-6 .
A 320-page biography.
Victorian feminist, social reformer and anti-vivisectionist , discussion on BBC Radio 4 's Woman's Hour , 27 June 2005 State University of New York – Frances Power Cobbe (1822–1904) The archives of the British Union for the Abolition of Vivisection (ref U DBV) are held at the Hull History Centre .
Details of holdings are on its online catalogue .
പുറംകണ്ണികൾ Frances Power Cobbe എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഫ്രാൻസെസ് പവർ കോബ് എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് രചനകൾ ഫ്രാൻസെസ് പവർ കോബ് ലൈബ്രറികളിൽ ( വേൾഡ്കാറ്റ് കാറ്റലോഗ്) Frances Power Cobbe archives at the National Library of Wales
ഫ്രാൻസെസ് പാർക്കർ ഇംഗ്ലീഷ് വിലാസം https://ml.wikipedia.org/wiki/Frances_Parker
ന്യൂസിലാന്റിൽ ജനിച്ച ഒരു സഫ്രാജിസ്റ്റും സ്കോട്ടിഷ് വനിതാ വോട്ടവകാശ പ്രസ്ഥാനത്തിന്റെ തീവ്രവാദ വിഭാഗത്തിൽ പ്രമുഖയുമായിരുന്നു ഫ്രാൻസിസ് മേരി "ഫാനി" പാർക്കർ ഒബിഇ (ജീവിതകാലം, 24 ഡിസംബർ 1875 - 19 ജനുവരി 1924).
അവരുടെ പ്രവൃത്തികൾ ആവർത്തിച്ച് ജയിലിലടയ്ക്കപ്പെടുന്നതിനിടയാക്കിയിരുന്നു.
ഹാരി റെയ്നി പാർക്കറിന്റെയും ഭാര്യ ഫ്രാൻസെസ് എമിലി ജെയ്ൻ കിച്ചനറുടെയും അഞ്ച് മക്കളിൽ ഒരാളായി ന്യൂസിലാന്റിലെ ഒറ്റാഗോയിലെ കുറോവിലെ ലിറ്റിൽ റോഡ്രിക്കിൽ ഫ്രാൻസെസ് പാർക്കർ ജനിച്ചു.
1870 മുതൽ 1895 വരെയുള്ള കാലഘട്ടങ്ങളിൽ ലിറ്റിൽ റോഡറിക്കിലേക്ക് താമസം മാറിയപ്പോൾ അവരുടെ കുടുംബം വൈഹാവോ ഡൗൺസ് ഹോംസ്റ്റേഡിൽ താമസിച്ചു.
വൈമാറ്റ് ജില്ലയിലെ വൈറ്റമി നദിയുടെ വടക്ക് ഭാഗത്തുള്ള സ്റ്റേഷൻ പീക്കിന്റെ ഒരു വിഭാഗമാണ് ലിറ്റിൽ റോഡറിക് (മറ്റെവിടെയെങ്കിലും റിപ്പോർട്ടുചെയ്‌തതുപോലെ കുറോവിൽ ഇല്ല).
നല്ലൊരു പശ്ചാത്തലത്തിൽ നിന്ന് വന്ന പാർക്കർ ഫീൽഡ്-മാർഷൽ ലോർഡ് കിച്ചനറുടെ മരുമകളായിരുന്നു.
ന്യൂസിലാന്റിൽ, 1893 സെപ്റ്റംബർ 19 ന് സ്ത്രീകൾക്ക് വോട്ടവകാശം ലഭിക്കുകയും 1893 നവംബർ 28 ന് നടന്ന തിരഞ്ഞെടുപ്പിൽ ആദ്യമായി വോട്ട് ചെയ്യുകയും ചെയ്തു.
പാർക്കർ 1896 ൽ കേംബ്രിഡ്ജിലെ ന്യൂഹാം കോളേജിൽ പഠിക്കാനായി ന്യൂസിലാന്റ് വിട്ടു.
അവരുടെ ട്യൂഷന് അമ്മാവൻ പണം നൽകി.
1899 ൽ ബിരുദം കരസ്ഥമാക്കിയ അവർ പിന്നീട് ഫ്രാൻസിലും ന്യൂസിലൻഡിലും അദ്ധ്യാപികയായി വർഷങ്ങളോളം ചെലവഴിച്ചിരുന്നു.
വോട്ടവകാശ പ്രവർത്തനം
ബ്രിട്ടനിലേക്ക് മടങ്ങിയെത്തിയ പാർക്കർ വനിതാ വോട്ടവകാശത്തിനായി പ്രചാരണം ആരംഭിച്ചു.
തുടക്കത്തിൽ സ്കോട്ടിഷ് യൂണിവേഴ്സിറ്റീസ് വിമൻസ് സഫറേജ് യൂണിയന്റെയും പിന്നീട് എമ്മലിൻ പാൻ‌ഹർസ്റ്റിന്റെ വിമൻസ് സോഷ്യൽ ആന്റ് പൊളിറ്റിക്കൽ യൂണിയന്റെയും സ്പീക്കറായി.
1911 ഒക്ടോബർ, നവംബർ മാസങ്ങളിൽ അവർ കിൽമാർനോക്ക്, അയർഷയർ നോർത്ത് ഉപതിരഞ്ഞെടുപ്പുകളിൽ പ്രചാരണം നടത്തി.
വർദ്ധിച്ചുവരുന്ന തീവ്രവാദ പ്രവർത്തനങ്ങളിൽ പാർക്കർ പങ്കെടുത്തു.
ഇതിനായി നിരവധി തവണ ജയിലിലടയ്ക്കപ്പെട്ടു.
1908-ൽ ഒരു പ്രകടനത്തെത്തുടർന്ന് അവർക്ക് ആറ് ആഴ്ച സേവനത്തിന്            തടസ്സം നേരിട്ടു.
ഡബ്ല്യുഎസ്പിയു സംഘടിപ്പിച്ച വിൻഡോ തകർത്ത റെയ്ഡിൽ പങ്കെടുത്തതിന് ശേഷം 1912 മാർച്ചിൽ ഹോളോവേ ജയിലിൽ നാല് മാസം തടവിന് അവർ ശിക്ഷിക്കപ്പെട്ടു.
പാർക്കർ മറ്റ് സഫ്രാജിസ്റ്റുകളുമായി ചേർന്ന് ധിക്കരിച്ച് ഇപ്പോൾ സഫ്രഗെറ്റ് തൂവാല എന്നറിയപ്പെടുന്ന അവരുടെ ഒപ്പ് എമ്പ്രോയിഡറി ചെയ്ത ഒരു തുണി ജയിലുദ്യോഗസ്ഥകളുടെ മേൽനോട്ടത്തിൽ പ്രദർശിപ്പിച്ചു.
പല വോട്ടർമാരെയും പോലെ അവർ നിരാഹാര സമരം നടത്തുകയും നിർബന്ധിതമായി ഭക്ഷണം നൽകുന്ന ബലപ്രയോഗത്തിന് വിധേയമാകുകയും ചെയ്തു.
അതേ വർഷം ഡേവിഡ് ലോയ്ഡ് ജോർജ് ഹാജരാകുന്നതിനെ തടസ്സപ്പെടുത്തുക എന്ന ലക്ഷ്യത്തോടെ രണ്ടുതവണ ജാലകങ്ങൾ തകർത്തതിന് ഒരു തവണയും ആബർ‌ഡീനിലെ മ്യൂസിക് ഹാളിൽ പ്രവേശിച്ചതിന് ഒരു തവണയും ജയിലിലടയ്ക്കപ്പെട്ടു.
രണ്ട് തവണയും നിരാഹാര സമരം നടത്തിയതിന് ശേഷം മോചിതയായി.
1914 ആയപ്പോഴേക്കും വോട്ടവകാശ പ്രസ്ഥാനം കൂടുതൽ അക്രമാസക്തമാവുകയായിരുന്നു.
ബ്രിട്ടനു ചുറ്റുമുള്ള നിരവധി കെട്ടിടങ്ങൾ ബോംബെറിഞ്ഞ് കത്തിച്ചു.
ആ വർഷം ജൂലൈയിൽ, പാർക്കറും ഒരു സഹ പ്രചാരകനുമായ എഥേൽ മൂർഹെഡ് അലോവേയിലെ ബേൺസ് കോട്ടേജിന് തീകൊളുത്താൻ ശ്രമിച്ചു.
ഒരു കാവൽക്കാരൻ ഡ്യൂട്ടിയിലുണ്ടായിരുന്നു.
മൂർഹെഡ് രക്ഷപ്പെടുമ്പോൾ പാർക്കറെ അറസ്റ്റ് ചെയ്തു.
റിമാൻഡിലായിരിക്കെ അവർ നിരാഹാരവും ദാഹ സമരവും ചെയ്തു.
മോചിതയായാൽ അവളെ തിരിച്ചുപിടിക്കാൻ സാധ്യത കുറവാണെന്ന് അറിഞ്ഞ ജയിൽ അധികൃതർ അവളെ ക്രൂരമായ ബലപ്രയോഗത്തിന് വിധേയയാക്കി.
അവൾക്ക് ഭക്ഷണം സ്വയംകഴിക്കാൻ കഴിയാതെ വന്നപ്പോൾ അവർ ഭക്ഷണം മലാശയത്തിലൂടെ നൽകാൻ ശ്രമിച്ചു.
ഇത് ഗുരുതരമായ മുറിവുകളുണ്ടാക്കി.
1914 ൽ പാർക്കർ തനിക്ക് നേരിട്ട ക്രൂരമായ പെരുമാറ്റത്തെക്കുറിച്ച് വോട്ട്സ് ഫോർ വിമൻ ദിനപത്രത്തിൽ 'ജാനറ്റ് പാർക്കർ' എന്ന പേരിൽ എഴുതിയപ്പോൾ വിവാദമുണ്ടായി.
ഒടുവിൽ ഒരു നഴ്സിംഗ് ഹോമിലേക്ക് വിട്ടയച്ചപ്പോൾ അവൾക്ക് ഗുരുതരമായ അസുഖമുണ്ടായിരുന്നു.
പക്ഷേ രക്ഷപ്പെടാൻ കഴിഞ്ഞു.
ഡബ്ല്യുഎസ്പിയു പാർക്കറിന് "വീരത്വത്തിന്" ഒരു ഹംഗർ സ്ട്രൈക്ക് മെഡൽ നൽകിയിരുന്നു.
അവളെ തിരിച്ചുപിടിക്കുന്നതിനുമുമ്പ് ഒന്നാം ലോക മഹായുദ്ധം പൊട്ടിപ്പുറപ്പെട്ടു.
അതിന്റെ ഫലമായി തീവ്രവാദ പ്രചാരണം അവസാനിക്കുകയും സഫ്രാജിസ്റ്റുകൾക്ക് പൊതുമാപ്പ് നൽകുകയും ചെയ്തു.
യുദ്ധസമയത്ത് പാർക്കർ വിമൻസ് ആർമി ആക്സിലറി കോർപ്സിൽ സേവനമനുഷ്ഠിച്ചു.
ഓർഡർ ഓഫ് ദ ബ്രിട്ടീഷ് എംപയർ അവാർഡ് ലഭിക്കുകയും ചെയ്തു.
യുദ്ധാനന്തരം അവൾ ബോർഡോക്കടുത്തുള്ള അർക്കാച്ചോണിൽ താമസിക്കുകയും ചെയ്തു.
അവിടെവച്ച് 1924 ൽ പാർക്കർ മരിച്ചു.
പാർക്കർ അവരുടെ ഹംഗർ സ്ട്രൈക്ക് മെഡൽ അവരുടെ സുഹൃത്തും സഹപ്രവർത്തകയുമായ എഥേൽ മൂർഹെഡിന് വിട്ടുകൊടുത്തു.